
Sudska praksa o policijskom postupanju: 
prikrivene radnje 


1. RAZLIKOVANJE OPĆE IZVIDNE RADNJE PRIKRIVANJA 
ISTOVJETNOSTI POLICIJSKOG SLUŽBENIKA I POSEBNE IZVIDNE 
RADNJE PRIKRIVENOG ISTRAZITELJA 


Slijedom iznesenih podataka sadržanih u iskazu prikrivenog istražitelja, te nave- 
denih službenih bilješki koje je navedeni sačinio postupajući u smislu odredbe čl. 
177. st. 2. ZKP, nedvojbeno proizlazi da je policijski službenik sadržajno 8. svibnja 
2008. godine, prilikom ugovaranja kupnje opojne droge kokain, faktički nastupio 
kao prikriveni istražitelj, iako je nalog za to, po istražnom sucu, izdan tek 13. svibnja 
2008. godine. 


Opisano postupanje djelatnika policije nedvojbeno predstavlja radnju simuliranog 
otkupa droge kokain, a ne radnju poduzetu sukladno odredbi čl. 177. st. 2. ZKP, kako 
to tvrdi državni odvjetnik, neovisno o tome što to proizlazi iz službene bilješke, jer 
naziv nije bitan, već sadržaj navoda u istoj. 


VSRH, I Kž-874/09-5 od 25. studenog 2009. godine 


Sudska odluka se odnosi na slučaj u kojem je kriminalističko istraživanje započeto provo- 
đenjem opće izvidne radnje prikrivanja istovjetnosti policijskog službenika koja je dodana 
u članku 177. stavku 2. ZKP/97.' izmjenama iz 2002. godine,? a za koju nisu zakonski 
propisani posebni formalni uvjeti. Kada je potom prikriveni službenik uspio uspostaviti 
početni kontakt s osumnjičenikom i pokazalo se da bi istraživanje moglo biti uspješno, 
poduzeta je mjera prikrivenog istražitelja uporabom istog službenika, uz zakoniti sudbeni 
nalog (čl. 180. st. 1. t. 4. ZKP/97.). 


*mr. sc. Željko Karas, viši predavač na Visokoj policijskoj školi MUP-a RH, Zagreb. 
! Zakon o kaznenom postupku. (NN 110/97., 27/98., 58/99., 112/99., 58/02., 143/02., 115/06.) 
“Zakon o izmjenama i dopunama Zakona o kaznenom postupku. (NN 58/02.) 


503 


Željko Karas: Prikrivene radnje 
Polic. sigur. (Zagreb), godina 19. (2010), broj 4, str. 503-508 


Vrhovni sud je zaključio da je tijekom provođenja opće izvidne radnje već bila 
započela posebna izvidna radnja prikrivenog istražitelja za koju tada još nije bio zatra- 
žen sudbeni nalog. Na zakonskoj razini propisi ne određuju okolnosti za razlikovanje tih 
radnji niti pojašnjavaju okolnosti temeljem kojih poduzimanje opće izvidne radnje prelazi 
u posebnu izvidnu mjeru. Sud je promatrao trenutak započinjanja pregovora o kupnji 
droge kao ključnu okolnost, ali ne iznosi druge kriterije za procjenu zahvata temeljem 
kojih bi se mogla usmjeravati buduća postupanja kada nema takvog djelovanja. Prema 
prikazanom gledištu, pregovori za neku simuliranu radnju mogu biti poduzimani samo u 
okviru radnje prikrivenog istražitelja jer se također radi o posebnoj izvidnoj radnji, iako 
pregovori još ne znače da je započeto s radnjom simuliranog otkupa niti da je ostvaren veći 
zahvat u temeljna prava. Ovo pitanje ostaje aktualno 1 u kriminalističkom postupanju po 
novom zakonskom uređenju u ZKP/08.? jer također i dalje postoji mogućnost prikrivanja 
istovjetnosti policijskog službenika iako više nije navedena kao zasebna izvidna radnja, 
već se nalazi među policijskim ovlastima npr. u članku 39. ili članku 32. stavku 2. ZPPO.* 


Prema modelu apsolutnog izdvajanja kakvo se koristi u ZK P/97., kod nezakonitih 
dokaza sud ne promatra jesu li postojali materijalni uvjeti, poput zadovoljavajuće razine 
sumnje ili težine kaznenog djela, odnosno radi li se u biti o osnovanom zahvatu u temelj- 
na prava koji nije doveo do većih posljedica. Kod izdvajanja dokaza ne ocjenjuje se je li 
propustom narušena svrha odredaba 1 što bi za osumnjičenika bilo drugačije da su posebni 
izvidi bili ranije određeni. Zakonsko uređenje ne uvažava niti činjenicu bi li nalog mogao 
biti dobiven da je zatražen ranije i jesu li službenici postupali u razboritom uvjerenju da 
postupaju zakonito, ili se s druge strane radi o namjernom obilaženju zakonskih pravila 
jer nije mogao biti dobiven sudbeni nalog. To su samo neke od okolnosti koje se uvažavaju 
u stranim pravnim sustavima kod procjene izdvajanja nezakonitih dokaza i mogu postići 
prikladnije rješenje. 

Za započinjanje konkretnog rada na istraživanju kaznenih djela prikriveni istražitelji 
ponekad moraju koristiti legendu koju su prethodno utemeljili u kriminalnom okružju i 
ne mogu se odjednom pojaviti bez ikakvih poznanstava. Za takve pripremne djelatnosti 
mogu koristiti opće izvidne radnje koje su po težini zahvata u temeljna prava na znatno 
nižoj razini od posebnih izvida te su i uvjeti za poduzimanje znatno blaži. U nedostatku 
propisanih smjernica, razlikovanju radnji se može pristupiti koristeći općenite okolno- 
sti koje utječu na težinu zahvata, poput uloge koju koristi prikriveni službenik, razine 
uključenosti u privatnost, broja kontakata, ulaska u dom i slično. Podzakonski propisi 
koji su se primjenjivali za ZKP/97. nisu podrobnije određivali sadržaj radnji,? kao što ne 
određuju niti podzakonski propisi vezani uz novo uređenje prema ZK P/08-u.“ Sud ranije 
nije smatrao posebnim izvidom kada se službenik javljao na pozive koji su upućivani na 
osumnjičenikov mobilni telefon, što je omogućilo prikupljanje podataka od osoba koje 
nisu znale da je ovaj uhićen." 


* Zakon o kaznenom postupku. (NN 152/08.. 76/09.) 

“Zakon o policijskim poslovima i ovlastima. (NN 76/09.) 

5ČI. 107. i 108. Pravilnika o načinu policijskog postupanja. (NN 81/03.) 

5ČI. 20.-23. Pravilnika o načinu provođenja posebnih dokaznih radnji. (NN 102/09, ČI. 59. Pravilnika 
o načinu postupanja policijskih službenika. (NN 76/09.) 

"VSRH, I Kž-35/00-7 od 30. kolovoza 2000. godine. 

Razlikovanje općih i posebnih mjera ima podrobnije uređenje u nekim stranim 
sustavima, iako tamo ne dovodi do izdvajanja dokaza. Dio definicije prikrivenog istraži- 
telja u njemačkom sustavu je da se prikriveni istražitelj pod promijenjenim identitetom 
uključuje na trajnije razdoblje (auf Dauer), s više obuhvaćenih osoba, što se procjenjuje 
ovisno o okolnostima pojedinačnog slučaja.* Službenik redarstva koji poduzima samo 
jednokratne radnje, primjerice samo u jednom navratu kupuje drogu, ne potpada pod 
radnju prikrivenog istražitelja, već se taradnja naziva redarstveni službenik prikrivenog 
djelovanja (nicht offentlich ermittelnde Polizeibeamte — NOEP). Prema praksi njemač- 
kog Saveznog vrhovnog suda, ključne okolnosti za prosudbu koja je radnja ostvarena 
jesu: broj susreta, složenost istražnih zadaća, predviđanje potrebe ulaska u domove, 
vremensko trajanje radnje, broj osoba koje mora obmanuti o svojoj ulozi, te očekuje li se 
svjedočenje u kaznenom postupku. Unatoč tim podrobnijim mjerilima neki smatraju kako 
je 1 dalje nejasna granica te je u pojedinim njemačkim pokrajinama protumačeno da su 
dovoljna tri susreta da bi izvidna radnja prešla u mjeru prikrivenog istražitelja, a prema 
nekima je dopuštena granica od preko deset susreta." U austrijskom sustavu je okolnost 
za definiranje radnje prikrivenog istražitelja također dugotrajno i sustavno poduzimanje 
(lčingerfristige systematische).! 


U švicarskom sustavu osim mjere prikrivenog istražitelja postoji radnja prikrivenog 
tragača (Verdeckte Fahnder) koja ne spada u posebne izvide, a odnosi se na policijskog 
službenika koji prikrivanjem statusa ostvaruje ograničen broj doticaja s osumnjičenikom. 
Koristi se za blaža kaznena djela, ako nije moguće ispunjavanje uvjeta potrebnih za prikri- 
venog istražitelja i ako ne treba koristiti prilagođene isprave. Može kupovati opojne droge, 
paje takva mjera uvedena da bi se moglo s malo službenika napraviti značajne otkrivačke 
učinke na uličnu preprodaju droga. Može se koristiti iza komuniciranje preko interneta.!? 


2. ZAKONSKE POSLJEDICE ZA DOKAZE PRIKUPLJENE POTICANJEM 
OD STRANE PRIKRIVENOG ISTRAZITELJA 


U žalbi se ističe da je prvostupanjski sud bio dužan prilikom odmjeravanja kazne 
opt. M. D. primijeniti odredbe o ublažavanju kazne (čl. 57. KZ-a), jer je opt. M. D. 
očigledno bio potican od strane prikrivenog istražitelja na počinjenje kaznenog djela. 
Kako je prvostupanjski sud valjano obrazložio zašto smatra da nikakvog poticanja 
nije bilo, i ovaj Vrhovni sud je mišljenja da će se izrečenom kaznom ostvariti sve 
svrhe kažnjavanja iz čl. 50. KZ-a, te na te iste razloge upućuje žalitelja. 


VSRH, I Kž-532/05-6 od 22. rujna 2005. godine 


U navedenom dijelu odluke sud se bavi pitanjem zakonskih posljedica u odnosu na poti- 
canje koje bi primijenio prikriveni istražitelj (agent provokator). Okrivljenik je smatrao 
da bi u slučaju poticanja trebao biti blaže kažnjen, a sud navodi da poticanja nije bilo 


šRoxin, C., Strafverfahrensrecht, Miinchen, Beck, 1998., 63. 

*Beulke, W., StrafprozeBrecht, Heidelberg, Miiller, 2000., 203. 

"Meyer, H.; Wolf, K., Kriminalistisches Lehrbuch der Polizei, Hilden, VDP, 2000., 114. 

" Seiler, S., Strafprozessreform 2004, Wien, Universititsverlag, 2005., 116. 

'" Bittig, F., Verdeckte Ermittlung nach Inkrafttreten des BVE aus polizeilicher Sicht, Kriminalistik, 
2006., 60(2), 130.-134., 133. 

te da je dovoljna izrečena kazna. Iz toga bi se moglo zaključiti da kada bi postojalo 
poticanje od strane prikrivenog istražitelja, tada ne bi bila dovoljna izrečena kazna. Sud 
nije ustvrdio da se u slučaju poticanja izdvajaju dokazi. Ovo područje može biti sporno 
zbog nedostatka sudske prakse pa nije potpuno jasno kakve bi zakonske posljedice bile 
korištene u slučaju poticanja. U članku 180. stavku 5. ZKP/97. poticanje je propisano 
kao nedopuštena djelatnost u provedbi pojedinih posebnih izvida, a u članku 182. stavku 
6. ZKP/97. propisana je obveza izdvajanja pribavljenih dokaza za postupanje protivno 
odredbi članka 180. ZK P/97. Iz toga bi slijedilo da se nezakonitost dokaza primjenjuje 
za sve stavke u članku 180. ZK P/97. pa tako 1 za zabranu poticanja, neovisno o tome što 
gramatičko tumačenje može biti usmjereno na pojam odredba koji je napisan u jednini, što 
bi moglo upućivati da je zakonodavac mislio samo na neki stavak 12 članka 180. ZKP/97., 
ali ga je propustio navesti. Kada zakonodavac obuhvaća sve stavke nekog članka, češće 
koristi množinu pojma odredba, kao npr. u članku 182. stavku 5. ZK P/97. Ista pravila su 
preuzeta 1 u novom zakonu u članku 335. stavku 8. ZKP/08. koji propisuje da — ako je 
postupano protivno odredbi članka 332., dokazi ne mogu biti upotrijebljeni. S obzirom na 
to da nisu pobrojani samo neki stavci iz članka 332., proizlazilo bi da se dokazi izdvajaju 
za povredu bilo kojeg od stavaka, pa tako i za stavak 7. u kojem se zabranjuje poticanje. 
Krapac navodi da se u ovom području hrvatsko pravo priključilo krugu europskih država, !? 
koje međutim ne koriste izdvajanje dokaza kao procesnu posljedicu za policijsko potica- 
nje. Pavišić navodi da se predmetna odredba o izdvajanju odnosi na slučajeve protivne 
uvjetima iz članka 180.“ 


U prikazanoj odluci sud ne spominje mogućnost izdvajanja nezakonitih dokaza. 
Ako se ne primjenjuju procesne posljedice, u hrvatskom pravu bi se za poticanje mogao 
koristiti uobičajeni pristup kao i kod poticanja između građana (čl. 37. KZ). Poticanje 
na neko kazneno djelo je obuhvaćeno općenitim odredbama KZ-a prema kojima je ka- 
žnjivo kao 1 razni drugi nedopušteni oblici koji nisu morali biti zasebno spomenuti kao 
zabranjeni za redarstvene vlasti. U prikazanoj odluci se sud oslanja na ovakve općenite 
odredbe kaznenog materijalnog prava. 


Korištenje pristupa s ublažavanjem kazne bilo bi istovjetno uređenju u poredbenom 
pravu. U engleskom sustavu su pravila o odnosu prema policijskom poticanju utemeljena 
odlukom Doma lordova R. v. Sang [1980] AC 402, sa stajalištem da se poticanje ne smatra 
osnovom za isključenje krivnje počinitelja. Prema zaključku 1z te odluke, činjenica da je 
u nastanku kaznenog djela određenu ulogu imao prikriveni istražitelj ne utječe na krivnju 
počinitelja već može imati utjecaja samo na težinu kazne (mitigating factor), što se u obra- 
zloženju odluke označilo kao odbijanje tzv. Evinog opravdanja koja je pokušala prebaciti 
krivnju na zmiju. U Sangu je utvrđeno da policijsko poticanje ne dovodi do nezakonitosti 
dokaza. Uočena je nevoljkost primjene ublažavanja kazne kod težih kaznenih djela. Po 
zakonskom uređenju može se primjenjivati izdvajanje temeljem narušene pravičnosti, 
ali je poticanje samo jedna od brojnih okolnosti koja se promatra u prosudbi.'“ Za teške 


5 Krapac, D., Kazneno procesno pravo: Institucije, Zagreb, Narodne novine, 2007., 292. 

“Pavišić, B., Komentar Zakona o kaznenom postupku, Zadar, Naklada N, 2007., 257. 

5 Kazneni zakon. (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 
110/07., 152/08.) 

'5 Archbold, J. F., Criminal Pleading, Evidence and Practice, London, Sweet and Maxwell, 1997., 1487. 

povrede tijekom istraživanja spominje se 1 mogućnost prekida postupka, iako pisci ne 
spominju pravila za primjenu takvog sredstva niti odluke u kojima je primijenjeno. Po- 
licijsko poticanje ne isključuje krivnju počinitelja u anglosaksonskim sustavima, osim u 
Sjedinjenim Američkim Državama gdje je prema odluci Russel to ponekad moguće," ali 
poticanje niti u toj državi ne dovodi do nezakonitosti dokaza.!? 


U njemačkom pravu policijsko poticanje ne dovodi do nezakonitosti dokaza ni do 
onemogućavanja kažnjavanja počinitelja." Prema sudskoj praksi policijsko poticanje se 
uvažava po utjecaju na kaznu,“ odnosno može dovoditi do ublažavanja.?' Prema odluci 
Saveznog vrhovnog suda BGHSt 32, 345 postupanje protivno pravnoj državi koje je 
provodio prikriveni istražitelj prihvaćeno je kao okolnost bitna za ublažavanje kazne. 
I u novijoj odluci BGHSt 45, 321 sud je potvrdio da prekoračenje granica dopuštenog 
djelovanja prikrivenog istražitelja ne dovodi do dokazne zabrane već može biti bitna 
okolnost za ublažavanje kazne (Strafzumessungslosung).* Beulke smatra da poticanje 
nije procesna zapreka ali bi teži oblik mogao dovoditi do isključenja krivnje. Postoje i 
mišljenja da bi trebala biti onemogućena kažnjivost potaknutog jer se njegovo djelovanje ne 
bi moglo smatrati radnjom.** U austrijskom pravu povreda odredbe o zabrani policijskog 
poticanja (Lockspitzel) ne dovodi do ništavosti prikupljenih dokaza.“ Prema švicarskoj 
sudskoj praksi se utjecaj poticanja od strane prikrivenog istražitelja može razmatrati kod 
izbora kazne.?* 


3. UPORABA NEZAKONITIH DOKAZA U KORIST OKRIVLJENIKA 


Ponovna odluka suda da pri kraju dokaznog postupka pročita već jednom izdvoje- 
ne dijelove spornog izviješća, a povodom prigovora obrane o mogućem poticaju na 
kazneno djelo zlouporabe droga predstavlja bitnu postupovnu povredu iz čl. 367. 
st. 2. ZKP. 


Ovo stoga što jednom izdvojeni nezakoniti dokaz ne može biti izvor saznanja o bilo 
kojoj odlučnoj činjenici. 

VSRH, I Kž-595/02-9 od 23. siječnja 2003. godine 
U članku 9. stavku 1. ZKP/97. propisano je da se na nezakonitim dokazima ne može 
utemeljiti sudska odluka, a jednako 1 u članku 10. stavku 1. ZKP/08. Iako pritom nije 
izričito zakonski propisano da se izdvojeni dokazi mogu koristiti za neke posebne svrhe, 
pa čak niti kada bi mogli služiti u korist osumnjičenika ili radi zaštite njegovih prava, 


"United States v. Russell, 411 U.S. 423 (1973). 

' Tapper, C., Cross and Tapper on Evidence, London, Butterworths, 1999., 503., bilj. 5. 

" Schwindt, F., Verdeckte Ermittlungen der Polizei, Kriminalistik, 41(4), 1987., 193.-200., 194. 
* Schroeder, F. Ch., StrafprozeBrecht, Miinchen, Beck, 2001., 54. 

" Beulke, W., djelo u bilj. 9, str. 135.; Cramer, S., Biirgle, M., Die Strafprozessualen Beweisverwer- 
tungsverbot, Stuttgart, Boorberg, 2004., 113. 

“ BGHSt 45, 321; 1 StR 221/99 od 18. studenog 1999. 

2 Beulke, W., djelo u bilj. 9, str. 136. 

*Roxin, C., djelo u bilj. 8, str. 65. 

5 Wessely, W., Casebook Strafprozessrecht, Wien, Facultas, 2004., 77. 

** Presuda BGE 116 IV 294 od 16. ožujka 1990. 

čini se da bi ipak moglo biti primijenjeno drugačije tumačenje sukladno svrsi nezakonitih 
dokaza. Ako bi nezakoniti dokazi potpomagali utvrđivanje činjenica da je osoba, ustvari, 
nedužna, tada bi se ipak trebali moći uporabiti za sudsku odluku u korist okrivljenika. 
Ukoliko izdvajanje nezakonitih dokaza služi zaštiti prava osumnjičenika, tumačenjem po 
svrsi bilo bi opravdano napraviti iznimku ako izdvajanje može narušavati takvu svrhu, 
odnosno ako bi nezakoniti dokaz pridonosio obrani okrivljenika." U prikazanoj odluci 
sud se doslovno pridržava zakonskih odredaba bez šireg sagledavanja njihova značaja i 
svrhe. Dočim se navedeni primjer odnosi na područje poticanja, slični primjeri u prikrive- 
nim mjerama postoje i za druge dokaze. Do 2005. godine 1 dopuna u članku 42.b Zakona 
o uredu za suzbijanje korupcije i organiziranog kriminaliteta,“* razgovor prikrivenog 
istražitelja s osumnjičenikom je bio neuporabljiv za dokazivanje (čl. 180.a ZKP/97.), pa 
su primjenom stajališta kao u prikazanoj odluci mogle izostajati činjenice iz kojih bi se 
razjasnio tijek događaja jer nije isto ako je prikriveni istražitelj dao novac osumnjičeniku 
protivno njegovoj volji ili ga je osumnjičenik tražio mito,“ a moglo je biti i nejasno je li 
netko slučajno nazočio razgovoru ili je imao ključnu ulogu u pregovorima.“ 

Uporaba vjerodostojnih dokaza u korist okrivljenika trebala bi se smatrati obvezom, 
slično kao što je Europski sud za ljudska prava (ESLJP) smatrao povredom prava okrivlje- 
nika kada nisu korišteni dokazi koji možda sadrže podatke o policijskom poticanju ili na 
drugi način idu u korist okrivljeniku. Odluka Edwards i Lewis pr. Ujedinjenog Kraljevstva 
se odnosi na dva slučaja, prvi u kojem je osumnjičeni uhićen tijekom preprodaje droge, a 
tvrdio je da ga je prikriveni istražitelj potaknuo na sudjelovanje u prodaji ukradenog nakita 
i da je tek nakon uhićenja saznao da se radi o drogi; 1 drugi slučaj u kojem je okrivljenik 
sudjelovao u krivotvorenju novca i tvrdio da ga je na počinjenje potaknuo prikriveni 
istražitelj. ESLJP je promatrao je li dio kaznenog postupka koji se bavio njihovom tvrd- 
njom o policijskom poticanju imao odgovarajuća prava obrane. Zbog nepredočavanja svih 
prikupljenih činjenica u tom dijelu postupka, sud je utvrdio povredu članka 6. stavka 1. 
Europske konvencije za zaštitu ljudskih prava. Slično je propitivano i u odluci Jasper 
pr. Ujedinjenog Kraljevstva u kojem je osumnjičeni nakon dovoženja tereta u kojem je 
bila velika količina droge uhićen po izlasku 1z garaže, a tvrdio je da je njegov telefon bio 
prisluškivan i da se iz snimke može utvrditi da nije znao za drogu u teretu.“ 


"Krapac, D., djelo u bilj. 13, str. 386. 

* Zakon o uredu za suzbijanje korupcije i organiziranog kriminaliteta. (NN 88/01., 12/02., 33/05., 
48/05.) 

? "Optuženik u žalbi ponavlja da nije od oštećenika zatražio novac kako bi mu predao uredan zapisnik 
o inspekcijskom nalazu, već mu je oštećenik, nakon predaje zapisnika, iznenadno i samoinicijativno 
gurnuo novac u džep. Optuženik je takvim postupkom bio zatečen, nije se snašao, a odmah su pristupili 
djelatnici policije i uhitili ga.", VSRH, I Kž-82/05-6 od 15. studenog 2007. 

"Dakle, pogrešno optuženi M. V. tvrdi da je prvostupanjski sud utvrdio samo njegovu nazočnost 
razgovorima optuženog R. V. s prikrivenim istražiteljem, već je utvrđeno i njegovo sudjelovanje u 
dogovaranju kupoprodaje kokaina, a koje je i opisano pod točkom 1. izreke pobijane presude.", VSRH, 
I Kž-574/08-6 od 21. siječnja 2009. 

“ Edwards i Lewis pr. Ujedinjenog Kraljevstva, 22. srpnja 2003. godine, br. tužbe 39647/98. 

** Jasper pr. Ujedinjenog Kraljevstva, 16. veljače 2000. godine, br. tužbe 27052/95. 

